LT
2022 1 17
Europos Sąjungos oficialusis leidinys
C 24/25
2021 m. lapkričio 10 d.
Bendrojo Teismo sprendimas byloje Google ir Alphabet / Komisija (Google Shopping) (Byla T-612/17) (1) (Konkurencija – Piktnaudžiavimas dominuojančia padėtimi – Bendroji ir specializuota produktų paieška internete – Sprendimas, kuriuo konstatuojamas SESV 101 straipsnio ir EEE susitarimo 54 straipsnio pažeidimas – Piktnaudžiavimas pasinaudojant sverto efektu – Konkuravimas pranašumais arba antikonkurenciniai veiksmai – Konkurentams nustatytos prieigos prie dominuojančios įmonės paslaugos, kurios negalima veiksmingai pakeisti, sąlygos – Rezultatų pateikimas dominuojančios įmonės naudai, teikiant jos pačios specializuotos paieškos paslaugą – Poveikis – Būtinumas nustatyti priešingos padėties scenarijų – Nebuvimas – Objektyvios priežastys – Nebuvimas – Galimybė skirti baudą, atsižvelgiant į tam tikras aplinkybes – Baudų apskaičiavimo gairės – Neribota jurisdikcija) (2022/C 24/31) Proceso kalba: anglų Šalys Ieškovės: Google LLC, buvusi Google Inc. (Mauntin Vju, Kalifornija, Jungtinės Valstijos), Alphabet, Inc. (Mauntin Vju), atstovaujamos advokatų T. Graf, R. Snelders, C. Thomas, K. Fountoukakos-Kyriakakos, QC R. O’Donoghue, M. Pickford, ir baristerio D. Piccinin
Atsakovė: Europos Komisija, atstovaujama T. Christoforou, N. Khan, A. Dawes, H. Leupold ir C. Urraca Caviedes
Ieškovės pusėje į bylą įstojusi šalis: Computer & Communications Industry Association (Vašingtonas, DC, Jungtinės Valstijos), atstovaujama advokatų J. Killick ir A. Komninos
Atsakovės pusėje į bylą įstojusi šalis: Vokietijos Federacinė Respublika, atstovaujama J. Möller, S. Heimerl ir S. Costanzo, ELPA priežiūros institucija, atstovaujama C. Zatschler ir C. Simpson, Bureau européen des unions de consommateurs (BEUC) (Briuselis, Belgija), atstovaujamas advokato A. Fratini, Infederation Ltd (Kroutornas, Jungtinė Karalystė), atstovaujama solisitorių A. Morfey, S. Gartagani, L. Hannah, A. D’heygere, K. Gwilliam ir advokato T. Vinje), Kelkoo (Paryžius, Prancūzija), atstovaujama advokatų J. Koponen ir B. Meyring, Verband Deutscher Zeitschriftenverleger eV (Berlynas, Vokietija), atstovaujama profesoriaus T. Höppner, advokatų P. Westerhoff ir J. Weber), Visual Meta GmbH (Berlynas), atstovaujama profesoriaus T. Höppner ir advokato P. Westerhoff), BDZV – Bundesverband Digitalpublisher und Zeitungsverleger eV, buvusi Bundesverband Deutscher Zeitungsverleger eV (Berlynas), atstovaujama profesoriaus T. Höppner ir advokato P. Westerhoff), Twenga (Paryžius), atstovaujama advokatų L. Godfroid, S. Hautbourg ir S. Pelsy
Dalykas SESV 263 straipsniu grindžiamas pagrindinis prašymas panaikinti 2017 m. birželio 27 d.
Komisijos sprendimą C(2017) 4444 final dėl procedūros pagal SESV 102 straipsnį ir EEE susitarimo 54 straipsnį (byla AT.39740 – Google paieškos sistema (Shopping)), o nepatenkinus šio reikalavimo, prašymas panaikinti arba sumažinti ieškovėms skirtą baudą.
Rezoliucinė dalis 1.
Panaikinti 2017 m. birželio 27 d.
Komisijos sprendimo C(2017)4444 final dėl procedūros pagal SESV 102 straipsnį ir EEE susitarimo 54 straipsnį (byla AT.39740 – Google paieškos sistema (Shopping)) 1 straipsnį tik tiek, kiek jame Komisija konstatavo, kad Google LLC ir Alphabet, Inc. pažeidė šias nuostatas trylikoje nacionalinių bendrosios paieškos rinkų Europos ekonominėje erdvėje (EEE) dėl tose rinkose daromo antikonkurencinio poveikio.
2.
Atmesti likusią ieškinio dalį.
3.
Google ir Alphabet padengia savo bylinėjimosi išlaidas ir iš jų priteisiamos Komisijos patirtos bylinėjimosi išlaidos, išskyrus susijusias su Computer & Communications Industry Association prašymu įstoti į bylą.